
Compartiment juridic

Nr. 5840 din 23.05.2024 

                                             

RAPORT DE SPECIALITATE


- pentru Proiectul de hotărâre privind aprobarea cererii pentru trecerea în proprietatea publică a Municipiului Marghita din proprietatea publică a UAT- Judeţul Bihor a imobilului teren sintetic de sport, situat în Marghita str. Tudor Vladimirescu, nr. 7, identificat în CF nr. 104908 Marghita, nr. cadastral 104908-C1
               În scopul realizării unor obiective de dezvoltare a infrastructurii sportive și de agrement, Municipiul Marghita a aprobat prin Hotărârea Consiliului Local al Municipiului Marghita nr. 99 din 20.08.2019 privind aprobarea acordului de parteneriat încheiat între U.A.T. Marghita - Consiliul Local Marghita și Agenția de Dezvoltare Durabilă a Județului Bihor în scopul realizării obiectivelor de investiții constând în Realizare container cu scop educațional/profesional, Realizare Studiu de fezabilitate, proiect tehnic și construire teren sintetic de sport, Realizare studiu de fezabilitate pentru extinderea Liceului teoretic Horvath Janos Marghita și Achiziționare Table inteligente cu videoproiector, finanţarea obiectivului de investiţii  urmând a fi asigurată de Consiliul Judeţean Bihor.

Astfel, s-a aprobat atribuirea unei suprafeţe de 1.092 mp. identificaţi pe nr. cadastral 104908 înscris in CF nr. 104908 Marghita, asupra căruia s-a aprobat un Contract de folosință cu titlu gratuit în favoarea A.D.I. – ”Agenția de Dezvoltare Durabilă a județului Bihor” pe perioada construirii acestui obiectiv.  Potrivit HCL nr. 99 din 20.08.2019 terenul in suprafaţă de 1.092 mp – nr. cadastral 104908 aflat în domeniul privat al Municipiului Marghita trece în folosința gratuită A.D.I. – ”Agenția de Dezvoltare Durabilă a județului Bihor” pentru a putea fi constituit acest drept, cu prevederea că după finalizarea construcţiilor dreptul de folosință gratuită încetează şi terenul revine in domeniul public alături de predarea construcţiei de interes public local, respectiv teren sintetic.
              Ţinand cont de finalizarea lucrărilor de construire dovedite prin Procesul-verbal de recepţie la terminarea lucrărilor înregistrat sub nr. 10664 din 04.12.2020 precum și de Procesul – verbal de recepție finală înregistrat sub nr. 8556 din 26.07.2023, în vederea finalizării înscrierilor în Cartea Funciară a acestui obiectiv de către U.A.T. Judeţul Bihor, s-a adoptat Hotărârea Consiliului Județean Bihor nr. 78 din 27.03.2024 privind cuprinderea în domeniul public al U.A.T. Județul Bihor a terenului sintetic situat în Marghita, str. Tudor Vladimirescu, nr. 7, construit de A.D.I. – ”Agenția de Dezvoltare Durabilă a județului Bihor” din fondurile alocate de către Consiliul Județean Bihor.

Pentru dobândirea în proprietatea publică a Municipiului Marghita a întregului imobil, teren și construcție, se impune în temeiul art. 294, alin. (1) și (2) din OUG nr. 57/2019 privind Codul Administrativ, cu modificările și completările ulterioare, aprobarea prin hotărâre a Consiliului Local a cererii de transfer a proprietătii publice înscrise în prezent pe UAT Judeţul Bihor. 

Totodata se va proceda la trecerea terenului din domeniul privat al UAT Municipiul Marghita în domeniul public al UAT Municipiul Marghita, tocmai pentru a întregi imobilul și a fi în concordanţă cu folosinţa și uzul public local pentru care a fost creat, respectiv pentru o administrare unitară a imobilului, teren și construcţie, pentru activităţile didactice și sportive de interes public local desfăşurate în municipiul nostru. 

Față de aspectele învederate considerăm legal și oportun Proiectul de hotărâre analizat, drept pentru care propunem Consiliului Local al Municipiului Marghita analizarea și aprobarea acestuia în forma inițiată de către dl. primar.
Întocmit,

Consilier juridic,

Mirela – Mariana SARCA

